The Stranger (cinta de 1946)

:*Iste articlo ye sobre una cinta de cine negro d'intriga de cine estausunidense de 1946; ta atros usos, se veiga *'The Stranger***.


***The Stranger*** (títol orichinal en [[Idioma anglés|anglés]], en [[Idioma aragonés|aragonés]] ***L'estranio***, estrenada en [[Aragón]] con o suyo títol traduciu enta lo [[Idioma castellano|castellano]] como ***El extraño**'') ye una [[cinta]] de [[cine negro]] d'[[Cine d'intriga|intriga]] de [[cine estausunidense]] estrenada l'anyo [[1946]] dirichida por [[Orson Welles]] seguntes un [[guión adaptau]] por [[Anthony Veiller]], [[Victor Trivas]] y [[Decla Dunning]] (basau en una historia de Victor Trivas), con una [[banda sonora orichinal]] de [[Bronisław Kaper]], una [[dirección de fotografía]] de [[Russell Metty]], una [[producción cinematografica]] de [[S. P. Eagle]] ta la [[productora cinematografica]] [[International Pictures]] y un [[elenco]] d'o cual en fan parte, entre d'atros [[actor]]s, [[Orson Welles]], [[Edward G. Robinson]], [[Loretta Young]], [[Philip Merivale]], [[Richard Long]], [[Konstantin Shayne]], [[Byron Keith]], [[Billy House]], [[Martha Wentworth]], [[Isabel O'Madigan]], [[Pietro Sosso]], [[Erskine Sanford]], [[Theodore Gottlieb]] y [[David Bond]].

Wilson ye un achent d'a [[Comisión de Crímens de Guerra d'as Nacions Unidas|Comisión de Crímens de Guerra]] d'as [[Nacions Unidas]] que busca por [[crímens de guerra]] a Franz Kindle, un perigloso [[Nazismo|nazi]] que ha destruyiu toda preba que hese podiu identificar-lo. A sola pista, bien feble, ye que l'apasionan os [[reloch]]es. Wilson descubre que un antigo socio de Kindle, que el conoix, se troba en a [[garchola]]. Se tracta de Konrad Meinike, y fa que lo liberen con l'asperanza de que lo leve enta lo fuchitivo. Sigue lo suyo rastro dica plegar enta un lugarón en [[Connecticut]], pero Meinike desapareixe aparentment antes de trobar-se con Kindle. En ixe lugar Kindle ha asumiu a personalidat de "Charles Rankin" y treballa como [[mayestro]] en una [[escuela]]. Amás ye amán de casar-se con Mary Longstreet, una mesacha filla d'un [[chuez]] d'a [[Cort Suprema d'os Estaus Unius]]. Amás, colabora en a reconstrucción d'un reloch con figuras en movimiento que se troba en o [[campanal]] d'a [[Ilesia (edificio)|ilesia]] local. Meinike ataca a Wilson y l'albandona deixando-lo por muerto, y cuan a la fin se troba con Kindle preba de convencer-lo de que s'entregue, pero ista l'[[Asasinato|asasina]], apedacando-lo en a [[selva]] vecina. Wilson cuan se recupera prencipia a investigar a los habitants que fa poco que han plegau enta la localidat y en primeras no sospeita de "Rankin" por a suya futura [[voda]], pero poquet a poquet prencipia a trobar indicios. D'atra man, Mary ye la sola persona que sabe que una persona heba plegau ta charrar con Kindle y ha desapareixiu, asinas que Kindle decide asasinar-la a ella ta evitar que pueda delatar-lo. Amás, Mary ha prencipiau a fer preguntas a lo suyo novio y iste se veye obligau a inventar una historia de [[chantache]] contra él. Pero Wilson ye cada vegada mas convenciu de que "Rankin" ye l'hombre que ye buscando.

''The Stranger'' s'ambienta en a suya epoca actual ([[1946]]) en [[Connecticut]]. As suyas escenas se filmoron en os [[United Artists Studios]] en [[West Hollywood (California)|West Hollywood]] ([[California]]) en os [[Estaus Unius]].

Se tracta d'una cinta que ha recibiu bellas nominacions a bels [[Lista de premios cinematograficos|premios]], en destacando una nominación a lo [[Premio Oscar a lo Millor Argumento]] en [[1947]], mientres a [[19ena edición d'os Premios Oscar|19<sup>ena</sup> edición]] d'os [[Premios Oscar]].

== Elenco ==


== Se veiga tamién ==
* [[Cine en 1946]].
* [[Cintas de 1946]].

== Referencias ==


== Vinclos externos ==

*  [https://www.youtube.com/watch?v=VQszOyQTxi4 ''The Stranger''] en [[YouTube]].
*  [https://www.imdb.com/title/tt0038991/ ''The Stranger''] en [[Internet Movie Database]].
*  [https://catalog.afi.com/Catalog/moviedetails/24989 ''The Stranger''] en l**American Film Institute Catalog* de l*'American Film Institute''.